
Republika Hrvatska
Općinski sud u Rijeci
Prekršajni odjel
Poslovni broj Pp Ikp-363/2024-4

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanje Crljen Mrvoš, uz sudjelovanje Maje Lekić kao zapisničara, u prekršajnom postupku protiv osuđenog Mate Prše, zbog prekršaja iz članka 216. stavka 3. i drugih Zakona o sigurnosti prometa na cestama (Narodne novine broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22) u povodu presude Općinskog suda u Rijeci poslovni broj Pp-3351/2021 od 31. listopada 2023., dana 24. srpnja 2026. 

r i j e š i o  j e

I. Na temelju članka 152. stavka 6. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) osuđenom Mati Prša sinu Mate, rođenom u Požegi, s prebivalištem u Rijeci, Berte Jardas 28, rođenom 26. studenog 1984., državljaninu Republike Hrvatske, OIB 64445641598, neplaćena novčana kazna izrečena presudom Općinskog suda u Rijeci poslovni broj Pp-3351/2021 od 31. listopada 2023., pravomoćnom 19. siječnja 2024., u preostalom nenaplaćenom iznosu od 541,28 eura  (pet stotina četrdeset jedan euro i dvadeset osam centi) zamjenjuje se radom za opće dobro na način da se svakih započetih 39,82 eura (trideset i devet eura i osamdeset i dva centi) novčane kazne zamjenjuje s 2 (dva) sata rada za opće dobro, odnosno ukupno s 28 (dvadeset osam) sati rada za opće dobro.

II. Osuđenik se upućuje na izvršavanje rada za opće dobro u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku.

III. Ako osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno članku 152.c stavku 6. PZ ili ga ne izvrši svojom krivnjom u roku koji je za to određen sukladno članku 34. stavku 3. PZ, osuđeniku se neplaćena novčana kazna iz točke 1. izreke ovog rješenja zamjenjuje kaznom zatvora na način da se svakih započetih 39,82 eura (trideset i devet eura i osamdeset i dva centi) novčane kazne zamjenjuje s 1 (jednim) danom zatvora, odnosno kaznom zatvora u trajanju od 14 (četrnaest) dana.





Obrazloženje

1. Presudom citiranom u izreci osuđeniku je izrečena novčana kazna u iznosu od 1.320,00 eura. Presuda je postala pravomoćna 19. siječnja 2024., a izvršna 20. veljače 2024.

1.1. Novčana kazna je prisilno naplaćena u dijelu i to u iznosu od 778,72 eura u roku od 2 godine od podnesenog zahtjeva za prisilnu naplatu, dok je nenaplaćen preostao iznos od 541,28 eura.

1.2. Stoga je neplaćenu novčanu kaznu u preostalom dijelu valjalo zamijeniti radom za opće dobro kako je to propisano člankom 34. stavkom 2. i 6. u svezi članka 152. stavka 6. PZ. Pritom se svakih započetih 39,82 eura novčane kazne zamjenjuje s 2 sata rada za opće dobro.

2. Sud će nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. PZ s područja svoje nadležnosti te će istom naredbom odrediti početak rada i rok u kojem se rad ima izvršiti kako je to propisano Pravilnikom o izvršavanju rada za opće dobro u prekršajnom postupku (Narodne novine broj 71/13).

3. Rješenjem je primjenom članka 152. stavka 6. PZ određeno i da će se neplaćena novčana kazna zamijeniti zatvorom za slučaj da osuđenik ne prihvati rad za opće dobro. Stoga ako osuđenik izjavi da ne prihvaća rad za opće dobro ili se na uredan poziv ovog suda ne odazove radi primitka naredbe o upućivanju na izvršavanje rada sud će odmah izdati naredbu o upućivanju osuđenika na izdržavanje zatvora u nadležnu ustanovu za izvršavanje zatvora.

4. Također, ako osuđenik ne izvrši rad za opće dobro svojom krivnjom u roku koji će za to biti određen, novčana kazna zamijenit će se kaznom zatvora. Pritom se svakih započetih 39,82 eura novčane kazne zamjenjuje s 1 danom zatvora.

5. Ako osuđenik plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno članku 34. stavku 7. PZ.

6. S obzirom na navedeno valjalo je odlučiti kao u izreci rješenja.

U Rijeci 24. srpnja 2026.

Zapisničar							Sudac

Maja Lekić, v.r.						Sanja Crljen Mrvoš, v.r.






UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.

- ovlašteni tužitelj Postaja prometne policije Rijeka 

Za točnost otpravka – ovlašteni službenik

